भारत सरकार

वाणिज्य और उद्योग मंत्रालय

औद्योगिक नीति एवं संवर्धन विभाग

**राज्‍य सभा**

**अतारांकित प्रश्‍न संख्या: 1001**

**बुधवार,19 दिसम्‍बर, 2018 को उत्तर दिए जाने के लिए**

**आंध्र प्रदेश के प्रकाशम जिले में**

**एन.आई.एम.जेड.**

**1001. श्री कनकमेदला रवींद्र कुमारः**

**क्या वाणिज्य और उद्योग मंत्री यह बताने की कृपा करेंगे किः**

(क) क्या सरकार ने आंध्र प्रदेश के प्रकाशम जिले में नेशनल इन्वेस्टमेंट एंड मैन्युफैक्चरिंग ज़ोन (एन.आई.एम.जेड.) को अंतिम स्वीकृति प्रदान कर दी है;

(ख) यदि हां, तो तत्संबंधी ब्यौरा क्या है;

(ग) क्या सरकार ने आंध्र प्रदेश के प्रकाशम जिले में एन.आई.एम.जेड. को प्रचालनात्मक कार्यशील बनाने के लिए आगे और कोई कार्रवाई की है; और

(घ) यदि हां, तो तत्संबंधी ब्यौरा क्या है?

**उत्‍तर**

**वाणिज्‍य और उद्योग मंत्रालय में राज्‍य मंत्री**

**(श्री सी.आर.चौधरी)**

**(क) से (घ):** जी, हां। सरकार ने आंध्र प्रदेश के प्रकाशम जिले में 14231 एकड़ भूमि पर राष्ट्रीय निवेश और विनिर्माण क्षेत्र (एनआईएमजेड) की स्थापना हेतु अंतिम अनुमोदन प्रदान कर दिया है।

आंध्र प्रदेश सरकार ने सूचित किया है कि आंध्र प्रदेश औद्योगिक अवसंरचना निगम लि. (एपीआईआईसी) को आंध्र प्रदेश के प्रकाशम जिले में एनआईएमजेड के विकास के लिए विशेष प्रयोजन माध्यम (एसपीवी) के रूप में प्रकाशम राष्ट्रीय औद्योगिक एवं विनिर्माण क्षेत्र लिमिटेड (पीएनआईएमजेडएल) को निगमित करने हेतु अनुमति प्रदान की गई है।

उक्त एसपीवी द्वारा एनआईएमजेड के विकास, वृद्धि, प्रचालन एवं प्रबंधन के लिए उपयुक्त कार्यकलाप/उपाय किए जाएंगे।

\*\*\*\*\*